BOZORLAR FAOLIYATINI TAShKIL ETIShNI TAKOMILLAShTIRISh TO‘G‘RISIDA

Bozorlarda savdoni tashkil etishni takomillashtirish, xizmat ko‘rsatish madaniyatini oshirish va sotuvchilarga qulay shart-sharoitlar yaratish, bozorlarning moddiy negizini mustahkamlash maqsadida Vazirlar Mahkamasi qaror qiladi:
 2. O‘zbekiston Respublikasi Moliya vazirligi Davlat soliq qo‘mitasi bilan birgalikda:
 savdo joyi berilganligi va bozorlar tomonidan ko‘rsatilayotgan xizmatlar uchun patta to‘lovi to‘langanligi to‘g‘risidagi kvitansiyalarni hisobga olish va ularni berishning yangi tizimini ikki hafta muddatda ishlab chiqsin, belgilangan tartibda tasdiqlasin va 2000-yilning 1-oktabrigacha amalga kiritsin, bunda ularni birxillashtirish, raqamlash va qat’iy hisobda turadigan blankalar sifatida hisobini yuritishni nazarda tutsin.
 3. Belgilansinki: 
 bozor boshqaruvi raisi (direktori) patta to‘lovlari to‘liq undirilishi va belgilanadigan prognoz ko‘rsatkichlariga muvofiq tegishli mablag‘larning tumanlar va shaharlar budjetlari daromadiga o‘tkazilishi uchun shaxsan javob beradi;
 tumanlar va shaharlar budjetlariga daromadlar tushumi prognozi ikki oy davomida ketma-ket bajarilmagan taqdirda bozor boshqaruvi raisi (direktori) qonunchilikka muvofiq javobgarlikka tortilgan holda egallab turgan lavozimidan ozod qilinadi.
 4. O‘zbekiston Respublikasi Davlat soliq qo‘mitasi:
 bir oy muddatda bozorlarda Davlat soliq xizmati organlarining tayanch punktlarini tashkil etsin;
 bir hafta muddatda tayanch punktlari to‘g‘risidagi nizomni tasdiqlasin, unda inspektorlar soni normativi, ularni har 3 oyda almashtirish, yig‘imlar tushumi to‘liqligi uchun javobgarlik darajasini nazarda tutsin.
 Belgilansinki, Davlat soliq xizmatining ko‘rsatib o‘tilgan tayanch punktlari shtatiga kirmaydigan mansabdor shaxslarining bozorlar faoliyati ustidan nazorat qilishi taqiqlanadi, O‘zbekiston Respublikasi Moliya vazirligi va Davlat soliq qo‘mitasi tomonidan belgilangan tartibda to‘satdan o‘tkaziladigan nazorat tekshirishlari bundan mustasno.
 5. Belgilansinki, Qoraqalpog‘iston Respublikasi Vazirlar Kengashi, viloyatlar, shaharlar va tumanlar hokimliklari:
 bozorlardan tumanlar va shaharlar budjetlariga tushadigan daromadlarning to‘liqligi;
 bozorlar hududida yuridik va jismoniy shaxslarga savdo faoliyatini amalga oshirish uchun va Davlat soliq xizmati organlari xodimlariga nazorat funsiyalarini amalga oshirish uchun zarur shart-sharoitlar yaratilishi uchun javob beradilar.
 6. O‘zbekiston Respublikasi Adliya vazirligi Qoraqalpog‘iston Respublikasi Vazirlar Kengashi, viloyatlar, shaharlar va tumanlar hokimliklari bilan birgalikda 2001-yil 1-yanvargacha bo‘lgan muddatda bozorlarning ta’sis hujjatlari mazkur qarorga muvofiqlashtirilishini ta’minlasin.
 7. O‘zbekiston Respublikasi Vazirlar Mahkamasining “Bozorlarning faoliyatini va ularni boshqarishni tartibga solish chora-tadbirlari to‘g‘risida” 1996-yil 5-martdagi 82-son qarori o‘z kuchini yo‘qotgan deb hisoblansin.
 O‘zbekiston Respublikasi Hukumatining ayrim qarorlariga 2-ilovaga muvofiq o‘zgartirishlar kiritilsin.
 8. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari M.Z.Usmonov va R.S.Azimov zimmasiga yuklansin.